钦定古今图书集成/明伦汇编/官常典/第645卷 > 性理会通
## 钦定古今图书集成/明伦汇编/官常典/第645卷 > 性理会通

之志，苟得一县，亦可小试。何也？县之于民最近，令之
福惠所及最速，莫是官若也，而举世瞀瞀，孰知其任
之为不轻，专务己肥，遑恤民瘠，壅阏吾君之德，使不
得下达，愁怨之气弥漫两间，以至上干阴阳之和者，
十而八九也。聚群羊而牧之，以一狼恣其啖食，何辜”
斯民而至斯极？于斯之时，倏有人焉，慰惬其苏息之
望，则民之爱之也，乌得不如子之爱其父母哉？世固
有廉者矣，其见不明则为吏所蔽，虽廉何补。亦有廉
而且明者矣，其心不仁，则自谓无取于民，不眩于事，
而深刻严酷，又纵其下渔猎躙跞，略无恻隐之意。或
其心虽仁而短于剸裁，徒有仁心而民不被其泽，仁
而不能故也。或其才虽能，而意之所向，不无少偏，终
亦不免于小疵，能而未全故也。全此五善，难矣哉！
朱子曰：“作县固非易事，然尽心力而为之，必无不济。
今人多是自放懒了，所以一纲弛而众目紊也。